**Regina Jonas** (1902–1944) var en tyskfødt jødisk kvinne som ble historiens første kvinnelige rabbiner.

Regina ble født i Berlin, og hennes foreldre var Wolf Jonas and Sara Hess. Faren døde da Regina var tretten år gammel. Hun ønsket først å ta utdannelse som lærer, men fant etter hvert større interesse i å studere den jødiske religion, og bestemte seg for å bli rabbiner til tross for at det tradisjonelt var forbeholdt menn å ordineres til dette embetet. Under utdannelsen skrev hun selv en avhandling som drøftet hvilken støtte man kunne finne i de hellige jødiske skrifter for å nekte kvinner ordinasjon, og konkluderte med at det ikke var noe forbud mot dette. Selv blant liberale rabbinere var skepsisen stor da i desember 1935 ble hun ordinert, og hun ble fortsatt nektet å tale fra prekestolen i synagogen.

I 1935 var jødeforfølgelsene i Tyskland allerede fremtredende, men i motsetning til mange av sine mannlige kolleger valgt hun å bli værende i Tyskland. I 1942 ble alle hennes eiendeler konfiskert til fordel for det tyske riket, og hun ble arrestert og deportert til Theresienstadt. Hun fortsatte imidlertid sitt embete som rabbiner under internering, og samarbeidet med Viktor Frankl som etter krigen skulle bli en anerkjent psykolog.

I løpet av 1944 ble jødene som var internert i Theresienstadt transportert til masseutryddelsesleiren Auschwitz i det okkuperte Polen. Her ble også Regina Jonas drept i gasskammeret, 42 år gammel.

I mange år ble hun glemt, men fra 1970-årene begynte forskere og historikere å fatte interesse for Jonas' litterære arv. I 1999 utga Elisa Klapheck en biografi om henne som også ble oversatt til engelsk med tittelen *Fräulein Rabbiner Jonas – The Story of the First Woman Rabbi*. Først i 1995 fikk Tyskland sin neste kvinnelige rabbiner.

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   Database of the Terezín Memorial, Terezín Memorial Database ID te-jonas-regina-2, besøkt 15. mars 2021[Hentet fra Wikidata]
3. ↑   The Database of Victims of the Nazi Persecution, Holocaust.cz person ID 17376, besøkt 10. desember 2020[Hentet fra Wikidata]
4. ↑   Autorités BnF, BNF-ID 16191065v[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑  «Overlooked No More: Regina Jonas, on Whose Shoulders ‘All Female Rabbis Stand’». *The New York Times*. 19. august 2022.
7. ↑  Rian, Dagfinn (1999). *Verdensreligioner i undervisningen*. Universitetsforlaget. s. 122. ISBN 8200129225.
8. ↑  «Regina Jonas: The female rabbi you never knew about». *Forward*. 1. mars 2020.
9. ↑  Groth, Bente (2000). *Jødedommen*. Pax. s. 191. ISBN 8253025971.
10. ↑  «Foredrag: Regina Jonas – den første kvinnelige rabbiner». Jødisk Museum Oslo.
11. ↑  «Regina Jonas: A Symbol of Female Empowerment in Jewish Life». *Women of the Wall*. 22. juli 2013.
12. ↑  «"I shall be what I shall be" - The Story of Rabbiner Regina Jonas». Yad Vashem.
13. ↑  «Drept av nazistene, glemt av sine egne». *Vårt Land*. 6. juni 2016. s. 14.
14. ↑  «‘Regina’ depicts world’s first woman rabbi, killed in Holocaust». *The Times of Israel*. 26. mai 2014.

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** NKC
 |